C 78/42
3.5.5.
SK
Úradný vestník Európskej únie
18.2.2022
Na „napodobeniach“ aróm 1.
Názvy (kategórií aj zemepisných označení) liehovín sa používajú výhradne: a) na popis, prezentáciu alebo označenie liehoviny, ktorá spĺňa požiadavky príslušnej kategórie alebo zemepisného označenia, alebo b) v zloženom výraze, zmienke, zozname zložiek, zmesi alebo scelenej zmesi v súlade s príslušnými predpismi. 2.
Výnimka: názov kategórie liehoviny (nie názov zemepisného označenia) podľa právnych predpisov bol použitý na definíciu: a) arómy alebo b) inej potraviny ako nápoj aromatizovaný takou arómou, a to aj vtedy, keď nespĺňa ustanovenia o zmienkach pod podmienkou, že takéto názvy podľa právnych predpisov sú doplnené výrazom „aróma“ alebo iným podobným výrazom.
3.5.6.
Zmienky zemepisných označení Popri odporúčaní, že by sa nemali používať žiadne „porovnateľné“ zložky (okrem iných liehovín, v súlade s ustanoveniami o zmienkach), každá zmienka liehoviny so zemepisným označením by mala spĺňať aj podmienku, že príchuť by mala byť rozpoznateľná a pripísateľná primárne k danému zemepisnému označeniu.
Táto druhá požiadavka obzvlášť sťažuje kontroly, pretože beztak je pomerne ťažké kontrolovať prítomnosť pravej whisky alebo marhuľového destilátu v potravinách, ako je koláč, čokoláda alebo jogurt, ale ešte ťažšie je analyticky a organolepticky kontrolovať, či napríklad whisky je Scotch Whisky alebo marhuľový destilát je Kecskeméti barckpálinka.
Odporúča sa zamerať kontroly na dokumentáciu, ktorú možno nájsť vo výrobných priestoroch počas kontroly na mieste: výrobcu potravín ako koláč, čokoláda atď. (v uvedených príkladoch) možno požiadať, aby identifikoval dodávateľa liehovín so zemepisným označením a predložil receptúry a dokumentáciu.
Existovať môže aj osobitná dohoda s dodávateľom, ktorá sa týka pravosti výrobku.
Prítomnosť takej dokumentácie môže prispieť k preukázaniu pravosti.
Chýbajúca dodávateľská dokumentácia však nevyhnutne neznamená, že ide o podvod, ale môže byť dôvodom ďalšieho skúmania.
Ak vysledovateľnosť dokumentácie neprinesie dostatočné záruky a stále sú pochybnosti, možno využiť analytické skúšky.
V závislosti od prípadu môže byť vhodné uplatniť izotopickú analýzu hmotnostnej spektroskopie a využiť izotopické databázy ako referenciu.
#40 – Príklady:
Na kontrolnom seminári organizovanom GR AGRI v roku 2018 bol predstavený príklad spôsobu kontroly, či bola vodka vyrobená v Poľsku alebo vo Švédsku, s použitím izotopických hodnôt použitej vody, ktorá je v severnej časti odlišná.
V prípade liehoviny „Kecskeméti barackpálinka“ sa používajú marhule a tie by sa mohli vyznačovať osobitným vzorcom, ktorý by bolo možné sledovať vykonávaním izotopickej analýzy.
Takéto analýzy by sa, samozrejme, mohli zdať zložité, ale práve toto je možná metóda identifikácie výrobku a nie je systematickou požiadavkou.
Príslušný orgán určí najlepší nástroj, ktorý sa použije.